קצת לפני פסח, כאשר כל ישראל חושבים על אירוח ונתינה, ציינו בבתי הספר את יום המעשים הטובים. בביה"ס "בן גוריון" התקיים טכס מרשים בפני כל התלמידים. צויינו ילדים שעשו מעשים מיוחדים וטובים, וכמובן מתנדבי "ידיד לחינוך" שמגיעים כל השנה, תומכים ועוזרים לילדים.
תודה לאורנה בן דוד המנהלת וצוות המורים על הערכה מיוחדת זו.
בביה"ס "בן צבי" כינסו ילדי מועצת התלמידים את המתנדבים, ובראשם אשת הקשר והסגנית טלי שוחט. נבחרת רוקדות הנעימה בריקודים לכבודם וילדי המועצה והרכזת החברתית שירן, חילקו למתנדבים תעודות הוקרה. היה זה בוקר מרגש עבור המתנדבים והתלמידים כאחד.